– Яна вельмі цікавая. Пасля заснавання канцлерам Львом Сапегам кляштара кармелiтаў у Бялынiчах (у 1624 г.) манахi беспаспяхова спрабавалі набыць для свайго храма абраз Мацi Божай. Аднак у тым глухiм краi на той час добрага мастака знайсцi было цяжка. І вось аднойчы прыйшоў да брамы кляштара малады пiлiгрым. Ён паабяцаў прыёру намаляваць абраз Найсвяцейшай Мацi Божай i сказаў, каб манахі спявалi лiтанiю ў той час, калі ён будзе працаваць.